The House on 92nd Street

The House on 92nd Street er en amerikansk sort-hvite spion-film fra 1945, regissert av Henry Hathaway. Filmen, som hovedsakelig ble spilt inn i New York City, ble publisert kort tid etter slutten av andre verdenskrig.

Handlingsreferat  
I 1939 kontaktes en amerikansk universitet-student, Bill Dietrich, av en gruppe nazister, på grunn av hans tyske arv. Dietrich påstår at han er interessert, men han varsler også FBI. Agent George Briggs oppfordrer Dietrich til å spille med, for å oppdage hva nazistene egentlig ønsker fra ham. Deretter reiser Dietrich til Hamburg, Tyskland, hvor han gjennomgår seks måneders intensiv trening i spionasje. Tyskerne sender ham deretter tilbake til USA igjen, for å sette opp en radio-stasjon på Long Island for å videreformidle hemmelig informasjon som kan være viktig for Nazi-Tyskland. Dietrich skal også samarbeide med de tyske spionene som allerede befinner seg i USA, og de møtes regelmessig i et hus på East 92nd Street i New York City.

Dietrich blir fortalt at bare en viss "Mr. Christopher" har myndighet til å forandre detaljene i oppdraget hans. Dietrich fortsetter samtidig å gi opplysninger om alt som foregår til FBI. Han blir snart introdusert av designer Elsa Gebhardt. Hun er veldig mistenksom ovenfor Dietrich, og ber om bekreftelse fra Tyskland - men kommunikasjonen går treig. Dermed har hun ikke noe annet valg enn å gi Dietrich full tilgang til spion-ringen hennes. Men Dietrichs andre legitime kontakt, oberst Hammersohn, nekter for å kjenne "Mr. Christopher" sin egentlige identitet.

I mellomtiden blir en hemmelig tysk spion drept i en trafikk-ulykke, og FBI oppdager snart en hemmelig beskjed blant den dødes eiendeler om at en "Mr. Christopher" viss nok er opptatt av Prosess 97. Men dette skal være USAs mest bevoktede hemmelighet - Manhattanprosjektet. Etter at japanerne angriper Pearl Harbor på Hawaii i desember 1941, går USA inn i andre verdenskrig. De fleste av spionene som Dietrich kjenner til blir identifisert, og blir umiddelbart plukket opp av amerikanske myndigheter. Men FBI lar med vilje Elsa Gebhardts ring gå, inntil videre./

Skuespillere 
 William Eythe som Bill Dietrich (løst basert på dobbeltagent William G. Sebold)
 Lloyd Nolan som FBI-agent George A. Briggs
 Signe Hasso som Elsa Gebhardt (basert på spion Lilly Stein)
 Gene Lockhart som Charles Ogden Roper (basert på spion Herman Lang)
 Leo G. Carroll som Oberst Hammersohn (løst basert på kaptein Fritz Joubert Duquesne)

Eksterne lenker 
 

Thrillerfilmer fra USA
Filmer fra 1945
Engelskspråklige filmer